Dark Age

Η συγκεκριμένη ταινία έχει το εξής παράδοξο. Είναι Αυστραλέζικη και για κάποιο λόγο δεν προβλήθηκε ποτέ στην Αυστραλία. Ίσως λόγο της θεματολογίας της.
===Ένα χωριό της Αυστραλίας δέχεται επιθέσεις από ένα μεγάλο κροκόδειλο. Οι αρχές της πόλης θέλουν να εξοντωθεί το συντομότερο, καθώς αυτό είναι επιζήμιο για τον τουρισμό. Έτσι αναθέτουν σε ένα park ranger (υποδυόμενος από τον John Jarrett του Wolf Creek ) και δύο ντόπιους να τον κυνηγήσουν και να τον σκοτώσουν, ενώ παράλληλα οι Αβοριγίνες (ιθαγενείς πλυθησμός της Αυστραλίας) απεύχονται κάτι τέτοιο, καθώς θεωρούν ιερό το πνεύμα του ζώου.=== ===Ορίστε λοιπόν, μία monster movie με οικολογικό περιεχόμενο. Ο κροκόδειλος δεν παρουσιάζεται σαν κακός, απλά σαν ένα μεγάλο ζώο που ψάχνει τροφή και το να τον σκοτώσουν θα ήταν ενάντια στη φύση. Πώς σας φαίνεται αυτή η οπτική για ταινία του είδους;=== ===Το Dark Age  έχει χαρακτηριστεί ως η «απάντηση» της Αυστραλίας στοJaws. Είναι μεταφορά από την νουβέλα του Graeme Webb με τον τίτλο “Numunwari” και βασίζεται σε πραγματικά γεγονότα που συνέβησαν αρχές του 1980 στην Αυστραλία, όταν ένας μεγάλος κροκόδειλος σκότωσε δύο ανθρώπους.=== ===Ο ίδιος ο κροκόδειλος της ταινίας φαίνεται ικανοποιητικός (ειδικά για την εποχή), υπάρχουν φόνοι εδώ κι εκεί κατα τη διάρκεια της ταινίας – με τον ποιο σοκαριστικό από αυτούς να έχει τον κροκόδειλο να καταβροχθίζει ένα μικρό παιδί! Η φυσική ομορφιά της Αυστραλίας δημιουργεί την κατάλληλη ατμόσφαιρα ενώ οι ερμηνείες ποικίλλουν από καλές έως κακές.=== ===Το ξεχωριστό της συγκεκριμένης ταινίας όμως είναι η θεματολογία της, που την κάνει κάτι παραπάνω από monster movie. Οι Αβοριγίνες έχουν έναν αέρα μυστυκισμού (τους είχαμε «ξανασυναντήσει» στο The Last Wave ) και θεωρούν τo πνεύμα του ζώου ιερό. Δεν ζητούν τη θανάτωση του ακόμα και όταν σκοτώνει δικούς τους, σε αντίθεση με τους ντόπιους beer-holders Αυστραλούς που θέλουν σχεδόν σαδιστικά να σκοτώσουν το ζώο.=== ===Ο πρωταγωνιστής (αλλά και ο θεατής) μπαίνει στη μέση αυτής της αντιδικίας, προσπαθώντας να βρει τη σωστή λύση και η ταινία καταλήγει με τρόπο που σπάνια έχουμε δει σε άλλες παρόμοιες.. Spoiler alert - αποφασίζει πως το ζώο δεν αξίζει να θανατωθεί και πως το σωστότερο είναι να μετακινηθεί σε ασφαλή περιοχή..! Εκεί που άλλες ταινίες θα είχαν καταδικάσει τον κροκόδειλο επειδή έκανε αυτά που τον προστάζει η φύση και θα τον είχαν να υποφέρει στο τέλος της ταινίας (ίσως με μια μεγάλη έκρηξη), στο Dark Age  σέβονται τη ζωή του και τον μετακινούν. Μάλιστα όχι μόνο αυτό, αλλά οι πρωταγωνιστές βρίσκονται να μάχονται με τους ντόπιους Αυστραλούς που προσπαθούν να σκοτώσουν το ζώο. Πραγματικά ασυνήθιστη και πολύ ενδιαφέρον εξέλιξη, για το είδος. Spoiler end .=== ===Το Dark Age  ανήκει στην εποχή της βιντεοκασέτας και δεν θα το βρείτε σε dvd. Μπορείτε όμως να το δείτε ολόκληρο στο youtube (παρακάτω). Κάτι τελευταίο, να αναφέρω πως ο τίτλος της ταινίας δεν παραπέμπει κάπου, δεν αναφέρεται πουθενά και μοιάζει ξέμπαρκος. Κάπου γίνεται λόγος για “stone age”, αλλά μόνο αυτό. Μήπως με το “Dark Age” εννοεί την εποχή του ανθρώπου που έπαψε να φέρεται με σεβασμό στα ζώα και τα σκοτώνει για την πλάκα του; Είναι άραγε τόσο deep το νόημα της ταινίας..;===